มีการประท้วงเกิดขึ้นที่กรุงนิวเดลี เพราะรัฐบัญญัติแก้ไขกฎหมายสัญชาติ (Citizenship Amendment Act--CAA) จะให้สัญชาติอินเดียแก่ผู้ที่ไม่ใช่ชาวมุสลิมจากบังกลาเทศ ปากีสถาน และอัฟกานิสถาน ซึ่งเข้ามาอยู่ในอินเดียอย่างผิดกฎหมาย ใช่หรือไม่
ใช่ กรุงนิวเดลีเผชิญกับความรุนแรงที่ทำให้มีผู้เสียชีวิตมากที่สุดในรอบหลายสิบปี จนถึงตอนนี้ มีผู้เสียชีวิตแล้วอย่างน้อย 23 คนในเมืองหลวงของอินเดีย

การปะทะกันเกิดขึ้นครั้งแรกเมื่อวันอาทิตย์ ระหว่างกลุ่มผู้ประท้วงที่สนับสนุนและต่อต้านกฎหมายสัญชาติที่กำลังถูกวิพากษ์วิจารณ์

รัฐบัญญัติแก้ไขกฎหมายสัญชาติ (Citizenship Amendment Act--CAA) จะให้สัญชาติอินเดียแก่ผู้ที่ไม่ใช่ชาวมุสลิมจากบังกลาเทศ ปากีสถาน และอัฟกานิสถาน ซึ่งเข้ามาอยู่ในอินเดียอย่างผิดกฎหมาย

รัฐบาลอินเดีย ซึ่งนำโดยพรรคภารติยะ ชนะตะ (Bharatiya Janata Party--BJP) หรือ บีเจพี ระบุว่า กฎหมายนี้จะให้ที่ลี้ภัยแก่ผู้ที่หลบหนีจากการถูกข่มเหงรังแกทางศาสนา

ผู้ไม่เห็นด้วย ระบุว่า ร่างกฎหมายนี้เป็นส่วนหนึ่งของวาระของพรรคบีเจพีที่ต้องการลดทอนความสำคัญของชาวมุสลิม และเป็นชนวนให้เกิดการประท้วงขนาดใหญ่ขึ้นหลายครั้ง นับตั้งแต่มีการผ่านร่างกฎหมายนี้เมื่อปีที่แล้ว และการประท้วงบางแห่งได้กลายเป็นความรุนแรง

ความรุนแรงเริ่มขึ้นเมื่อวันอาทิตย์ในพื้นที่ที่มีชาวมุสลิมอาศัยอยู่เป็นส่วนใหญ่ทางตะวันออกเฉียงเหนือของกรุงนิวเดลี หรือประมาณ 18 กม. จากใจกลางเมืองหลวง

กลุ่มที่สนับสนุนกฎหมายใหม่ประท้วงต่อต้านการปิดกั้นพื้นที่ของกลุ่มที่ชุมนุมต่อต้านกฎหมายนี้ซึ่งอยู่ห่างออกไปประมาณ 1 กม. และมีการปาก้อนหินใส่กัน

เรื่องนี้ได้ถูกโยงกับ เรื่องที่ กาพิล มิชรา ผู้นำบีเจพี ข่มขู่ทางกลุ่มผู้นั่งประท้วงต่อต้าน กฎหมายใหม่ในช่วงสุดสัปดาห์ที่ผ่านมาว่า พวกเขาจะถูกขับไล่ออกไปจากพื้นที่ ทันทีที่ประธานาธิบดีโดนัลด์ ทรัมป์ ของสหรัฐฯ เดินทางออกจากอินเดีย

ประธานาธิบดีสหรัฐฯ ได้เดินทางเยือนอินเดียอย่างเป็นทางการครั้งแรกระหว่างวันที่ 24-26 ก.พ.
92.ข่าวสารทั่วไป สถิติต่างๆ